N'ouzon ket mat perak n'em boa ket kredet mont da welet Drag me to Hell er sinema. Gwelloc'h eo bet din gortoz un nozvezh teñval ma-unan er gêr…  Ne oan ket dres en gortoz. E-keñver lusk e oan laouen awalc'h e vefe berr an digoradur. Hop, amzer da gompren e fell d'an harozez ul labour gwelloc'h ha setu.  Goude-se e oa un tamm aeset memestra "hiii, sorset out bet gant ur jitanez gozh"…  Un toullad prantadoù plijus a zo  er film (an dra kentañ tout a zo sañset d'ober aon a zo droch pout memestra), traoù 'zo a zo skrijus, reoù all a zo rukunus hepken. (Ur gwir sorc'hen a zo er film gant ar genoù/dislonk/traoù euzhus o tont 'maez eus genoioù an dud)  Ar rebech brasañ am eus d'ober a zo a-fed efedoù ispisial. PEP TRA a zo graet dre urzhiataer (kelien, mouchouer, delioù o nijal…) ha vil!! N'eus ket tu da grediñ enno, ar film a seblant neuze cheap pe droch padal en defe gallet seblantout just mat gant un tammig efedoù  "giz-kozh". Dipitet on gant an dibab-se a-berzh Sam Raimi.  Lindsay Lohman zo plijus avat.  An twist fin a zo… gortozet. Met fentus memestra.